**Zmluva o podnikateľskom nájme hnuteľných vecí**

uzatvorená podľa ust. § 721 a nasl. v spojení s § 663 a nasl. zákona č. 40/1964 Zb. Občiansky zákonník v znení neskorších predpisov

(ďalej len ako „**zmluva**“)

medzi nasledovnými zmluvnými stranami:

**Prenajímateľ:**

Obchodné meno:

Sídlo:

IČO:

štatutárny orgán:

Bankové spojenie:

IBAN:

E-mail:

Zapísaný:

/ďalej len ako „prenajímateľ“/  
  
a

**Nájomca:**

Názov: **Banskobystrický samosprávny kraj**

Sídlo: Námestie SNP 23, 974 01 Banská Bystrica

IČO: 37828100

štatutárny orgán: Mgr. Ondrej Lunter, predseda Banskobystrického samosprávneho kraja

Bankové spojenie: Štátna pokladnica

IBAN:

E-mail:

/ďalej len ako „nájomca“ a spolu s prenajímateľom len ako „zmluvné strany“/

Preambula

Táto zmluva sa uzatvára ako výsledok verejného obstarávania realizovaného postupom nadlimitnej zákazky podľa § 66 ods. 7 písm. b) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len ako „zákon o verejnom obstarávaní“ alebo “ZVO”), vyhláseného Výzvou na predkladanie ponúk zverejnenou vo Vestníku verejného obstarávania č. ...................../2023, dňa ..................2023, pod zn. oznámenia ........................., na predmet zákazky s názvom: „Prenájom, servis a údržba tlačových zariadení pre úrad Banskobystrického samosprávneho kraja“

## 1. Predmet a účel zmluvy

1. Predmetom tejto zmluvy je:
2. záväzok prenajímateľa počas doby trvania tejto zmluvy prenechať do dočasného užívania nájomcu zariadenia bližšie špecifikované v prílohe č. 1 tejto zmluvy (ďalej len ako „**zariadenia**“ alebo „**zariadenie**“), a to v rozsahu a za podmienok popísaných v tejto zmluve a vo Všeobecných podmienkach zmluvy, ktoré sú neoddeliteľnou súčasťou tejto zmluvy a
3. záväzok nájomcu užívať zariadenia v súlade s podmienkami dohodnutými v tejto zmluve, poskytnúť prenajímateľovi nevyhnutnú súčinnosť pri plnení povinností prenajímateľa vyplývajúcich z tejto zmluvy, a zaplatiť prenajímateľovi riadne a včas dohodnuté nájomné

(ďalej len ako „**predmet zmluvy**“).

1. Účelom tejto zmluvy je zabezpečenie kopírovania, skenovania a tlače dokumentov pre potreby plnenia zákonných kompetencií, úloh a bežného chodu nájomcu.

## 2. Doba nájmu a zánik zmluvy

1. Zmluvné strany sa dohodli, že táto zmluva sa uzatvára na dobu určitú, a to na obdobie 36 mesiacov, a začína plynúť odo dňa nadobudnutia účinnosti tejto zmluvy alebo do vyčerpania finančného limitu uvedeného v čl. 4 bode 2 zmluvy podľa toho, ktorá skutočnosť nastane skôr.
2. Zmluvné strany sa dohodli, že prenajímateľ je povinný odovzdať nájomcovi zariadenia a začať poskytovať služby spojené s nájmom do 7 dní odo dňa účinnosti zmluvy.

3. Zmluva môže byť pred uplynutím doby, na ktorú bola uzatvorená, predčasne ukončená

a) dohodou zmluvných strán, a to ku dňu uvedenému v dohode,

b) výpoveďou,

c) odstúpením od zmluvy.

4. Zmluva môže byť kedykoľvek ukončená písomnou výpoveďou niektorej zmluvnej strany, a to aj bez udania dôvodu, s 1 - mesačnou výpovednou lehotou, ktorá začne plynúť prvým dňom kalendárneho mesiaca nasledujúceho po mesiaci, v ktorom bola písomná výpoveď doručená druhej zmluvnej strane.

5. Túto zmluvu môže ktorákoľvek zo zmluvných strán ukončiť aj doručením písomného odstúpenia od tejto zmluvy druhej zmluvnej strane, ak druhá zmluvná strana podstatným spôsobom poruší niektorú jej zmluvnú povinnosť. Ktorákoľvek zo zmluvných strán môže od zmluvy odstúpiť v prípade porušenia záväzku podľa čl. 7 bodu 3 zmluvy.

6. Nájomca je oprávnený odstúpiť od zmluvy v prípade, ak

a) boli zariadenia odovzdané v stave nespôsobilom na dohodnuté alebo obvyklé užívanie alebo ak sa stanú neskôr, bez toho, aby nájomca porušil svoju povinnosť, nespôsobilými na dohodnuté alebo obvyklé užívanie,

b) sa zariadenia stanú neupotrebiteľnými,

c) sa odníme taká časť zariadení, že by sa tým zmaril účel zmluvy alebo

d) prenajímateľ poruší záväzok podľa čl. 7 bodu 3 Zmluvy.

7. Prenajímateľ môže od zmluvy odstúpiť, ak nájomca napriek písomnej výstrahe užíva zariadenia alebo ak trpí užívanie zariadení takým spôsobom, že prenajímateľovi vzniká škoda alebo že mu hrozí značná škoda, a tiež v prípade ak je nájomca v omeškaní s úhradou nájomného o viac ako 3 mesiace a nájomné neuhradil ani v dodatočnej lehote poskytnutej prenajímateľom, ktorá nesmie byť kratšia ako 7 dní.

## 3. Služby spojené s nájmom

1. Za služby spojené s nájmom podľa tejto zmluvy sa pre účel tejto zmluvy považuje doprava zariadenia na miesto/miesta určené prenajímateľom, inštalácia zariadenia, zaškolenie obsluhy, udržiavanie zariadenia v prevádzkyschopnom stave, dodávka spotrebného materiálu potrebného na užívanie zariadenia alebo určeného na užívanie spoločne so zariadením s výnimkou kancelárskeho papiera a spiniek, ak je k zariadeniu pripojené finišovacie zariadenie. Služby spojené s nájmom nezahŕňajú servis a údržbu programového vybavenia dodaného prenajímateľom nájomcovi za účelom užívania zariadenia.

2. Rozsah služieb spojených s nájmom vrátane ich ceny je špecifikovaný v prílohe č. 1 tejto zmluvy, ako aj vo Všeobecných podmienkach zmluvy, ktoré tvoria prílohu č. 2 tejto zmluvy.

## 4. Nájomné a platobné podmienky

1. Zmluvné strany sa dohodli, že nájomné podľa tejto zmluvy pozostáva z:
2. platby za prenájom zariadení (ktorá zahŕňa aj náklady na servis zariadení, ich údržbu a ďalšie služby podľa tejto zmluvy) a
3. platby za vyúčtovanie strán vyrobených na zariadeniach,

pričom spôsob výpočtu výšky nájomného je špecifikovaný v prílohe č. 1 tejto zmluvy.

1. Maximálna cena za plnenie predmetu tejto zmluvy, ktorá súčasne tvorí finančný limit zmluvy je **141 485,88 € bez DPH**, s 20 % DPH €.
2. Pravidelné platby za prenájom zariadení uvedené v čl. 4 ods. 1 písm. a) tejto zmluvy bude prenajímateľ fakturovať nájomcovi jeden krát za mesiac.
3. Platby za vyúčtovanie strán vyrobených na zariadeniach v zmysle čl. 4 ods. 1 písm. b) tejto zmluvy bude prenajímateľ fakturovať nájomcovi jeden krát za tri mesiace.
4. Nájomca sa zaväzuje uhrádzať takto dohodnuté nájomné prenajímateľovi na základe ním vystavených faktúr v termínoch ich splatnosti, ktoré nebudú kratšie ako 15 dní odo dňa doručenia faktúry nájomcovi.
5. Prenajímateľ sa zaväzuje, že faktúry ním vystavené na základe tejto zmluvy budú spĺňať všetky náležitosti daňového dokladu v zmysle zákona č. 431/2002 Z. z. o účtovníctve v znení neskorších predpisov, v opačnom prípade bude nájomca oprávnený vrátiť takto (chybne) vystavenú faktúru na prepracovanie prenajímateľovi, pričom po túto dobu nájomcovi lehota splatnosti faktúry neplynie, nová lehota splatnosti faktúry mu začne plynúť až po doručení opravenej faktúry spĺňajúcej všetky náležitosti daňového dokladu v zmysle platných právnych predpisov.

## 5. Využitie subdodávateľov

1. Prenajímateľ nesmie previesť práva a povinnosti zo zmluvy ako celok postúpiť tretej strane, ani plnenie podľa tejto zmluvy zabezpečiť výhradne prostredníctvom subdodávateľov. Časť plnenia v zmysle zmluvy však prenajímateľ môže zabezpečiť prostredníctvom subdodávateľov, ak sa subdodávateľské plnenie zabezpečuje v súlade s podmienkami zmluvy. Všetky časti plnenia, ktoré budú poskytované formou subdodávok, budú na výlučné náklady prenajímateľa a na jeho nebezpečenstvo. Prenajímateľ zodpovedá za riadne, včasné a úplné vykonanie subdodávok tak, akoby subdodávku vykonával sám.
2. Prenajímateľ predkladá v Prílohe č. 3 k tejto zmluve zoznam všetkých svojich subdodávateľov s uvedením  ich identifikačných údajov, podielu a predmetu subdodávky a údajov o osobe oprávnenej konať za každého subdodávateľa v rozsahu meno a priezvisko, adresa pobytu, dátum narodenia. Prenajímateľ ku každému subdodávateľovi zároveň predkladá dôkaz o oprávnení na príslušné plnenie predmetu zákazky podľa § 32 ods. 1 písm. e) ZVO a dôkaz o zápise do registra partnerov verejného sektora, ak zákon pre takéhoto subdodávateľa tento zápis vyžaduje. Až do splnenia všetkých záväzkov vyplývajúcich z tejto zmluvy je prenajímateľ povinný oznámiť nájomcovi akúkoľvek zmenu údajov o subdodávateľovi.
3. Prenajímateľ je oprávnený kedykoľvek počas trvania tejto zmluvy vymeniť ktoréhokoľvek subdodávateľa, alebo doplniť nového subdodávateľa, a to za predpokladu, že nový subdodávateľ disponuje oprávnením na príslušné plnenie zmluvy podľa § 32 ods. 1 písm. e) ZVO, ako aj spĺňa povinnosť zápisu do registra partnerov verejného sektora, ak zákon pre takéhoto subdodávateľa tento zápis vyžaduje. Najneskôr 7 dní pred prijatím subdodávky od nového subdodávateľa, alebo od uzavretia zmluvného vzťahu s novým subdodávateľom (podľa toho ktorá udalosť nastane skôr, je prenajímateľ povinný oznámiť nájomcovi (identifikačné) údaje o novom subdodávateľovi a o osobe oprávnenej konať za nového subdodávateľa v rozsahu meno a priezvisko, adresa pobytu, dátum narodenia a zároveň predložiť nájomcovi doklad preukazujúci, že nový subdodávateľ spĺňa podmienku účasti osobného postavenia podľa § 32 ods. 1 písm. e) ZVO pre daný predmet subdodávky. Až do splnenia všetkých záväzkov vyplývajúcich z tejto zmluvy je prenajímateľ povinný oznámiť nájomcovi akúkoľvek zmenu údajov o novom subdodávateľovi.
4. Povinnosti uvedené v bodoch 2 a 3 tohto článku zmluvy nie je prenajímateľ povinný plniť v prípade subdodávateľov, ktorí mu dodávajú tovary.
5. V prípade porušenia ktorejkoľvek z povinností prenajímateľa týkajúcej sa subdodávateľov podľa tohto článku zmluvy má nájomca právo uplatniť si voči prenajímateľovi zmluvnú pokutu vo výške 5% z maximálnej ceny za plnenie predmetu zmluvy podľa čl. 4 ods. 2 zmluvy za každé porušenie ktorejkoľvek z vyššie uvedených povinností tohto článku zmluvy prenajímateľom, a to aj opakovane, a prenajímateľ sa zaväzuje takáto zmluvnú pokutu uhradiť.
6. Zmluvné strany vyhlasujú, že považujú dohodnutú výšku zmluvnej pokuty za primeranú vzhľadom na charakter a povahu zmluvnou pokutou zabezpečovaných povinností prenajímateľa a výšku nájomného.
7. Uplatnením alebo zaplatením zmluvnej pokuty nie je dotknuté právo nájomcu na odstúpenie od zmluvy, úrok z omeškania a na náhradu vzniknutej škody. Zaplatenie zmluvnej pokuty prenajímateľom nezbavuje prenajímateľa povinností podľa tohto článku 5 zmluvy.

## 6. Zmluvné dojednania

1. Prenajímateľ je povinný dodať nájomcovi zariadenia v stave spôsobilom na užívanie na účel dohodnutý v tejto zmluve a zabezpečiť pre nájomcu poskytovanie služieb spojených s nájmom.
2. Ak má zariadenie vady, pre ktoré ho nemožno riadne užívať alebo ktoré také užívanie sťažujú, má nájomca právo, aby mu prenajímateľ poskytol iné zariadenie slúžiace tomu istému účelu. Okrem toho má nájomca právo na odpustenie nájomného alebo na primeranú zľavu z nájomného za dobu, po ktorú nemohol zariadenie pre jeho vadu riadne užívať buď vôbec, alebo len za sťažených podmienok. Právo na odpustenie alebo na zľavu z nájomného si musí nájomca uplatniť u prenajímateľa najneskôr do konca doby, na ktorú bola táto zmluva uzatvorená.
3. Za opotrebenie zariadení poskytnutých na základe tejto zmluvy, ktoré je spôsobené ich riadnym užívaním, nájomca nezodpovedá.

## 7. Záverečné ustanovenia

1. Táto zmluva nadobúda platnosť dňom jej podpisu oboma zmluvným stranami a účinnosť dňom nasledujúcim po dni jej zverejnenia na Centrálnom registri zmlúv vedený Úradom vlády Slovenskej republiky /www.crz.gov.sk/ v súlade s § 47a zákona č. 40/1964 Zb. Občianskeho zákonníka v platnom znení a § 5a zákona č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií) v znení neskorších predpisov.
2. Akékoľvek zmeny tejto zmluvy sú platné len v písomnej forme uskutočnenej formou dodatkov, a to až po ich odsúhlasení a podpísaní oboma zmluvnými stranami.
3. Každá zo zmluvných strán sa zaväzuje, že neprevedie nijaké práva a povinnosti (záväzky) vyplývajúce z tejto zmluvy, resp. ich časť na iný subjekt bez predchádzajúceho písomného súhlasu druhej zmluvnej strany. V prípade porušenia tejto povinnosti, bude zmluva o prevode (postúpení) zmluvných záväzkov, neplatná. Prenajímateľ sa zaväzuje byť riadne zapísaný v registri partnerov verejného sektora po dobu trvania tejto zmluvy, ak mu taká povinnosť vyplýva zo zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len ako „Zákon o RPVS“). Prenajímateľ sa zaväzuje zabezpečiť, aby jeho subdodávatelia v zmysle § 2 ods. 1 písm. a) bod 7 Zákona o RPVS boli riadne zapísaní v registri partnerov verejného sektora po dobu trvania subdodávateľskej zmluvy, ak im taká povinnosť vyplýva zo Zákona o RPVS. Prenajímateľ je povinný na požiadanie nájomcu predložiť všetky zmluvy so svojimi subdodávateľmi. V prípade porušenia ktorejkoľvek z povinností prenajímateľa podľa tohto bodu zmluvy má prenajímateľ právo nájomcu požadovať od prenajímateľa zaplatenie zmluvnej pokuty vo výške maximálnej ceny bez DPH podľa čl. 4 bodu 2 zmluvy, čím nie je nijako dotknutý nárok nájomcu požadovať od prenajímateľa náhradu škody vzniknutej nájomcovi v dôsledku nesplnenia vyššie uvedených povinností prenajímateľa. Zmluvné strany prehlasujú, že výšku zmluvnej pokuty považujú za primeranú, pretože pri rokovaniach o dohode o výške zmluvnej pokuty prihliadali na hodnotu a význam touto zmluvnou pokutou zabezpečovanej zmluvnej povinnosti.
4. Zmluvné strany sa týmto zaväzujú, že budú dodržiavať povinnosti uložené zmluvným stranám na základe Nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), ktorý sa vzťahuje na všetky citlivé informácie vrátane osobných údajov, s ktorými sa môže pri plnení svojich zmluvných povinností oboznámiť, a to v akejkoľvek forme (najmä písomnej, elektronickej, alebo ústnej). Zmluvné strany sa zaväzujú, že citlivé informácie, alebo osobné údaje s ktorými sa oboznámia, nebudú okrem povinností vyplývajúcich zo všeobecne záväzných právnych predpisov nijako zverejňovať, ani ich akoukoľvek formou reprodukovať alebo podávať ich akýmkoľvek tretím neoprávneným osobám. Ak v dôsledku poskytovania súčinnosti podľa zmluvy budú niektorou zo zmluvných strán druhej zmluvnej strane poskytnuté osobné údaje a v dôsledku toho by malo dôjsť k spracúvaniu takých osobných údajov, zmluvné strany osobitne posúdia potrebu uzatvorenia dohody o podmienkach spracovania osobných údajov, príp. jej zmeny.
5. Zmluvné strany sa dohodli, že práva a povinnosti vyplývajúce z tejto zmluvy, ktoré nie sú výslovne upravené v tejto zmluve sa budú prednostne riadiť ustanoveniami zákona č. 513/1991 Zb. Obchodného zákonníka v znení neskorších predpisov.
6. Zmluvné strany prehlasujú, že budú spolupracovať tak, aby bol predmet zmluvy splnený v čo najlepšej možnej miere. Za týmto účelom sa budú zmluvné strany bez zbytočného odkladu vzájomne informovať o všetkých okolnostiach, ktoré by bránili riadnemu splneniu predmetu zmluvy.
7. V prípade, ak bude podľa tejto zmluvy potrebné doručovať inej zmluvnej strane akúkoľvek písomnosť, doručuje sa táto písomnosť na adresu zmluvnej strany uvedenú v záhlaví tejto zmluvy, dokiaľ nie je zmena adresy písomne oznámená zmluvnej strane, ktorá písomnosť doručuje. V prípade, ak sa písomnosť aj pri dodržaní týchto podmienok vráti nedoručená, zmluvné strany si dohodli, že účinky doručenia nastávajú tretím dňom po vrátení zásielky zmluvnej strane, ktorá zásielku doručuje.
8. Akékoľvek ustanovenie tejto zmluvy, ktoré je neplatné, nezákonné alebo nevynútiteľné podľa platného práva, bude neúčinné len v rozsahu, v akom túto neplatnosť, nezákonnosť alebo nedostatok či stratu vynútiteľnosti postihuje právo, bez akéhokoľvek vplyvu na zostávajúce ustanovenia zmluvy. Zmluvné strany sa zaväzujú nahradiť takéto ustanovenie novým ustanovením, ktoré bude platné a účinné a bude čo najlepšie zodpovedať jeho pôvodne zamýšľanému účelu.
9. Táto zmluva je vyhotovená v 4 vyhotoveniach, 2 vyhotovenia sú určené pre nájomcu a 2 jej vyhotovenia sú určené pre prenajímateľa.
10. Zmluvné strany vyhlasujú, že sú si vedomé všetkých následkov vyplývajúcich z tejto zmluvy, že ich zmluvná voľnosť nie je ničím obmedzená a že im nie sú známe okolnosti, ktoré by im bránili platne uzavrieť túto zmluvu. V prípade, že taká okolnosť existuje zodpovedajú za škodu, ktorá vznikne druhej zmluvnej strane na základe tohto vyhlásenia.
11. Zmluvné strany prehlasujú, že túto zmluvu uzavreli slobodne a vážne, neuzavreli ju v tiesni ani za nápadne nevýhodných podmienok, pozorne si ju prečítali, porozumeli jej a nemajú proti jej forme a obsahu žiadne námietky, čo potvrdzujú vlastnoručnými podpismi.
12. **Záväznou a neoddeliteľnou súčasťou zmluvy vo forme príloh sú:**

Príloha č. 1 – Zoznam zariadení a špecifikácia nájomného

Príloha č. 2 - Zariadenia - specifikacia

Príloha č. 3 – Všeobecné podmienky zmluvy

Príloha č. 4 – Zoznam subdodávateľov

V ..................., dňa ...................... V Banskej Bystrici, dňa ......................

**Prenajímateľ:**  **Nájomca:**

**...................................................** **Banskobystrický samosprávny kraj**

..................................................... .......................................................

**..............................** **Mgr. Ondrej Lunter,** predseda

................................ Banskobystrického samosprávneho kraja